Jørgen Schultz-Nielsen Torsdag, 27. juni 2019 - 09:25

En polarræv, der endnu ikke var fyldt et år, har imponeret og overrasket forskere ved Norsk Polarinstitut.

Den blev på Svalbard udstyret med et gps-sporingsbånd, og forskerne har siden kunnet følge dens færden. Den blev sluppet ud i den frie natur på Spitsbergen i Svalbard den 26. marts 2018 og 21 dage senere gik den i land i Grønland for derefter at vandre videre til Canada.

Se polarrævens vandring på dette animationskort, som forskerne har lavet via signaler fra halsbåndet, som polarræven var udstyret med:

- Først troede vi ikke vore egne øjne. Vi tænkte, at den måske var død eller var fragtet med en båd. Men der findes jo ingen både i det område, fortæller Eva Fuglei ved Norsk Polarinstitutt til norske NRK.

Videre fra Grønland til Canada

Fra Grønland gik fjeldræven yderligere 1.994 kilometer videre og endte oppe i Ellesmere Island i Canada blot 76 dage efter den forlod Svaldbard.

Det er ikke længden af den rejse, som polarræven har tilbagelagt, der imponerer forskerne, men hastigheden, der lå på cirka 150 kilometer i døgnet.